SA rugby-joernalis aangehou oor ‘dwelms’ŉ Suid-Afrikaanse rugby-joernalis is Maandagoggend vroeg deur die polisie in Taupa in Nieu-Seeland aangehou nadat hulle vermoed het hy is ŉ dwelmhandelaar. Vata Ngobeni is ŉ joernalis by Pretoria News en ŉ kommentator vir SABC. Volgens ŉ Sapa-joernalis het hy en Ngobeni in ŉ kroeg gekuier toe die polisie hom in hegtenis geneem en vir ondervraging in geneem het. Ngobeni is ook deur die polisie ondersoek en moes van sy klere uittrek. Ngobeni het kort nadat hy vrygelaat is gesê dit was ŉ baie groot verleentheid en dat vir hom baie erg was om soos ŉ krimineel behandel te word. Ngobeni het aan die polisie verduidelik hy is ŉ joernalis wat die Springbokke se toer vir die wêreldbeker dek waarna ŉ polisiebeampte glo vir hom gesê het hy pas die profiel van ŉ dwelmhandelaar. Die polisie het Ngobeni later om verskoning gevra.